રાજ્યના તકેદારી આયોગના ૨૦૧૮ના અહેવાલમાં લાચ રકશ્વત વિરોધી બ્યુરો દ્વારા ઉંડી તપાસ કરીને કેટલાક મહત્વના લાચ રૂશ્વત અને ભ્રષ્ટાચારના કેસો શોધી કાઢવામાં આવ્યા છે તે પૈકી કેટલાક મહત્વપૂર્ણ કેસની વિગતો જોઈએ તો ગુજરાત જમીન વિકાસ નિગમ લિમિટેડની તપાસમાં બ્યુરોના ધ્યાન પર જે ભ્રષ્ટાચાર અંગેની ગેર રીતિઓ પકડાઈ હતી તેમાં સ્થળ ઉપર ખેત તલાવડીઓ અને  પાણીના ટાંકા બનેલ ન હતા, તો ખોટા દસ્તાવેજો ઉભા કરી ખેડૂતોના નામે અરજીઓ કરવામાં આવી હતી, મૃત વ્યક્તિઓના નામે પણ અરજીઓ થયેલ હતી, સરકારી જમીનમા વ્યક્તિગત યોજનામાં અરજીઓ કરવામાં આવી હતી, યોજનાનું ડુપ્લિકેશન થયેલ તેમજ અધિકારીઓ દ્વારા પોતાના સગાઓને કોન્ટ્રાક્ટર દર્શાવવામાં આવ્યા હતા.